stanford-oval/wikipedia huggingface dataset:
Talouslaskennan ongelma
Kritiikkiä > Markkinoiden tehottomuus

Sosialistit ovat esittäneet, että markkinat eivät ole aina tehokkaita. Valtavirran taloustieteilijät, esimerkiksi Paul Samuelson, ovat todenneet, että kokonaisuudessaan markkinat allokoivat resurssit tehokkaasti (ei tarkoita täydellistä tehokkuutta vaan merkittävää tehokkuutta vaihtoehtoihin nähden).
Talousnobelisti Milton Friedman on sanonut, että monopolistisesti toimivat markkinat eivät ole tehokkaat. Mikäli markkinatalousmaassa vallitsee vapaakauppa, kilpailupaine ulkomailta saa monopolit toimimaan kilpailullisesti (tehokkaasti). Maissa, joissa valtio rajoittaa tuontia, ulkomaankauppa ei voi hoitaa tätä roolia mutta, mikäli monopoliyritys väärinkäyttää asemaansa, uudet kilpailijat voivat tulla markkinoille ja saada asiakkaikseen monopoliyritykseen tyytymättömät kuluttajat, mikä vähentää tehottomuutta.
Friedmanin mukaan mitään kuluttajille pitkäaikaisesti haitallista monopolia ei ole syntynyt missään kapitalismin aikana muuten kuin valtion sääntelyn seurauksena: valtio on esimerkiksi kieltänyt kilpailun tai rajoittanut sitä (vrt. Suomen apteekkiluvat ja taksiluvat, joiden lukumäärä on rajoitettu, Alko ja tuonnin rajoitukset).
Joseph Schumpeter on esittänyt, että usein suuret yritykset tuottavat erityisen paljon innovaatioita ja investointeja ja siten kehittävät taloutta. Toisaalta monet aiemmat suuryritykset ovat veltostuttuaan kadonneet tai kutistuneet.
Jotkut kriitikot[lähde? ] ovat esittäneet, että sitten kun kaikkea on loputtomasti, sosialismikin voi toimia. Tähän on vastattu, että jos sellainen aika koittaa, sitten sosialismia ei tarvita, ja toisaalta sellainen tila ei ole vakaa, vaan aina keksitään uusia hyödyllisiä asioita, joita ei välttämättä ole loputtomasti.
Aiheesta muualla

The Socialist Calculation Debate and the Austrian Critique of Central Economic Planning (Arkistoitu – Internet Archive) by Andrew Chamberlain
The Impossibility of Economic Calculation Under Socialism by Ludwig von Mises
The Use of Knowledge in Society[vanhentunut linkki] by Friedrich Hayek
Oskar Lange and the Impossibility of Economic Calculation (Arkistoitu – Internet Archive) by D.W. MacKenzie
Socialism: Still Impossible After All These Years (Arkistoitu – Internet Archive) by Peter J. Boettke and Peter T. Leeson
The “Economic Calculation” controversy: unravelling of a myth (Arkistoitu – Internet Archive) by Robin Cox
Must Economies Be Rational? (Arkistoitu – Internet Archive) by David Gordon
The economics of information, market socialism and Hayek's legacy (Arkistoitu – Internet Archive)
Information and Economics: A Critique of Hayek (Arkistoitu – Internet Archive) by Allin F. Cottrell and W. Paul Cockshott
Review Essay to Towards a New Socialism? by Allin F. Cottrell and W. Paul Cockshott by Len Brewster
Real Socialism Wouldn't Work Either (Arkistoitu – Internet Archive)
Calculation, Complexity and Planning: The Socialist Calculation Debate Once Again (Arkistoitu – Internet Archive)
The End of Socialism and the Calculation Debate Revisited by Murray Rothbard
Socialism: A Property or Knowledge Problem? by Hans-Hermann Hoppe
Tridymiitti

| Tridymiitti |
| --- | --- |
 Tridymiittiä vulkaanisella kivellä.
Kemialliset ominaisuudet
Kemiallinen kaava:  SiO2
Molekyylipaino:  60,08
Fysikaaliset ominaisuudet
Väri:  väritön, valkoinen
Kovuus Mohsin asteikolla:  6,5–7
Tiheys:  2,3
Lähteet
  
Tridymiitti on kvartsin korkeassa lämpötilassa esiintyvä polymorfinen muoto. Sen kemiallinen kaava on SiO2. Tridymiitti muodostuu 900–1 400 asteen lämpötilassa, ja sitä tavataan laavan nopean jäähtymisen muodostamissa vulkaanisissa kivissä.
Tulilinjalla (televisiosarja)

| Tulilinjalla> Human Target |
| --- | --- |
 Sarjan logo.
Tyyli:  toimintadraama
Kestoaika:  42 minuuttia
Luoja(t):  Jonathan E. Steinberg
Pääosissa:  Mark Valley Chi McBride Jackie Earle Haley Indira Varma Janet Montgomery
Alkuperämaa:   Yhdysvallat
Alkuperäiskieli:  englanti
Verkko:   FOX  MTV3
Esitetty:  17. tammikuuta 2010  – 9. helmikuuta 2011
Tuotantokausia:  2
Jaksoja:  25
Tuotanto
Vastaava(t) tuottaja(t):  Jonathan E. Steinberg Brad Kern Kevin Hooks McG Peter Johnson Matt Miller
Tuotantoyhtiö(t):  Bonanza Productions Wonderland Sound and Vision DC Comics Warner Bros. Television
Aiheesta muualla
Virallinen sivusto
IMDb 
Tulilinjalla (Human Target) on yhdysvaltalainen toimintadraamasarja vuodelta 2010. Jonathan E. Steinbergin FOX-televisioyhtiölle kehittämä sarja perustuu DC Comicsin Human Target -sarjakuvan hahmoihin. FOX peruutti sarjan 10. toukokuuta 2011.
Sarjan päähahmo on Christopher Chance (Mark Valley), San Franciscossa asuva henkivartija ja turvallisuuskonsultti. Chancen apuna ovat hänen liikekumppaninsa Winston (Chi McBride) ja ystävä Guerrero (Jackie Earle Haley).
Suomessa sarja alkoi MTV3:lla 6. joulukuuta 2010.
Toritunjärvi

| Toritunjärvi |
| --- | --- |

Valtiot:  Suomi
Maakunnat:  Pirkanmaa‎
Kunnat:  Tampere
Koordinaatit:  61°30′22″N, 23°53′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Alasjärveen 
Järvinumero:  35.214.1.005 
Mittaustietoja
Pinnankorkeus:  102,3 m 
Rantaviiva:  0,635 km 
Pinta-ala:  0,0181 km² 
 fiToritunjärvi 
Toritunjärvi on Pirkanmaalla Tampereella Niihaman kaupunginosassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Toritunjärvi on osa Viinikanojan valuma-aluetta.
Maantietoa

Järvi on 300 metriä pitkä, 100 metriä leveä ja sen pinta-ala on 1,8 hehtaaria. Sen pohjoisrantoja reunustaa korkeat mäet, mutta muut rannat ovat matalia ja tasaisia. Ainoa tulo-oja on Kivisillanoja, joka alittaa nykyään valtatien 9 tullessaan siihen Kenkirajalta, joka sijaitsee Atalan itäpuolella. Muita ojia ei järvellä olekaan kuin sen laskuoja, joka lähtee järven länsipäästä ja laskee 250 metriä Alasjärveen. Järven rantaviivan pituus on 650 metriä ja se on kaikkialla metsämaata. Rannoille on rakennettu viisi vapaa-ajan asuntoa, joille johtaa tiet valtatieltä 12.
Historiaa

Vuoden 1953 peruskartan mukaan Toritunjärvi jakoi saman peltoaukean Alisenjärven kanssa. Järvien välinen oja on silloin ollut melko suoraksi kaivetun oloinen. Toritunjärvi oli autio ja ensimmäiset asunnot ovat ilmaantuneet rantaan 1974 kartassa. Järvien väliseltä kannakselta on nostettu tämän jälkeen maata tai turvetta. Vihdoin, vuoden 1991 kartassa, lähes kaikki pellot ovat metsitettyjä.
Tulijuovabarbi

| Tulijuovabarbi |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särkikalat Cyprinidae
Suku::  Puntius
Laji::  denisonii
Kaksiosainen nimi
 Puntius denisonii  (Day, 1865) 
Katso myös
   Tulijuovabarbi Wikispeciesissä   Tulijuovabarbi Commonsissa 
Infobox OKNimi-testi OK: 
Tulijuovabarbi (Puntius denisonii) on särkikalojen heimoon kuuluva kala. Se elää melko pienellä alueella Intian Keralan osavaltion puroissa ja joissa. Tulijuovabarbi viihtyy parvessa ja kasvaa 15 senttimetrin mittaiseksi.
Tour Saint-Jacques

Tour Saint-Jacques
Tour Saint-Jacques (Pyhän Jaakobin torni) on historiallinen torni Pariisin keskustassa 4. arrondissementin alueella, Rue de Rivoli -kadun varrella sijaitsevassa pienessä puistossa. Tornin korkeus on 52 metriä.
Torni kuului alkujaan Pariisin teurastajien killan omistamaan Saint-Jacques-de-la-Boucherie-nimiseen kirkkoon. Torni rakennettiin Jean de Félinin johdolla vuosina 1508–1522 ja se edustaa gotiikkaan kuuluvaa niin sanottua flamboyant-tyyliä, jota myös itse kirkon oletetaan edustaneen. Itse kirkko purettiin Ranskan vallankumouksen jälkimainingeissa vuonna 1797. Torni restauroitiin paroni Haussmannin aikana 1800-luvulla, jolloin sitä tukemaan rakennettiin jalusta ja sen alimpaan kerrokseen lisättiin arkadit.
Tornin yhteydestä purettu Saint-Jacquesin kirkko oli varhaiskeskiajalta lähtien osa Euroopan halki kulkenutta Pyhän Jaakobin pyhiinvaellusreittiä. Yhdessä 78 muun rakennuksen kanssa Tour Saint-Jacques on kuulunut vuodesta 1998 Unescon maailmanperintöluettelon kohteeseen nro 868, ”Santiago de Compostelan pyhiinvaellusreitit Ranskassa”.
Tiedemies Blaise Pascal suoritti 1600-luvulla tornissa ilmanpaineen mittaamiseen liittyneitä kokeita. Tämän muistoksi tornin juurella on nykyään Pascalin patsas. Toinen patsas esittää Pyhää Jaakobia, jolle kirkko oli omistettu.
Aiheesta muualla

Kuvia tai muita tiedostoja aiheesta Tour Saint-Jacques Wikimedia Commonsissa
Tuliholvin alla

Tuliholvin alla on satakuntalaisen, jatkosodan ensimmäisissä taisteluissa kaatuneen kirjailijan Eino Hosian vuonna 1940 ilmestynyt, talvisodasta kertova pääteos. Teos perustuu Hosian omiin kokemuksiin Jalkaväkirykmentti 61:n riveissä Taipaleen ja Vuosalmen taisteluissa. Kirjailija omisti teoksen Summan taistelussa helmikuussa 1940 kaatuneen veljensä muistolle.
Teos sai toisen palkinnon Kustannusosakeyhtiö Otavan ja yhdysvaltalaisen Prentice-Hall-kustannusliikkeen keväällä 1940 järjestämässä kilpailussa parhaasta talvisodan kuvauksesta.[lähde? ] Ensimmäisen palkinnon sai Viljo Sarajan romaani Lunastettu maa ja kolmannen palkinnon Pentti Haanpään Korpisotaa.
Teos alkaa talvisodan aikaisesta etulinjasta, mutta siinä on takautumia syksyn 1939 tapahtumiin Satakunnassa ja Helsingissä.
Kirjallisuudentutkija Vesa Karonen sanoo teoksen aloittaneenkenen mukaan? suomalaisen sotakirjallisuuden perinteen, jossa pääasiaksi tulivat todenmukaisuus, realistinen kuvaustapa ja etulinjan rivimiehen näkökulma.
Hosian teosta pidettiin realistisen kerronnan ihanteet omaksuneissa aikalaisarvosteluissa tyyliltään ”paisuttelevana”, lähinnä psykologiseen romantiikkaan kuuluvana. Teosta ylistivät muiden muassa Vilho Suomi Uudessa Suomessa ja Lauri Viljanen Helsingin Sanomissa.
Kerronnassa on eksistentialismille ominaista viipyilevyyttä ja toisaalta myös kaunokirjallisen ilmaisun kautta syntyvää syvää paikan- ja olotilan tunnetta.
Vuoden 2005 painoksessa romaaniin liitettiin venäläisen, sotavangiksi jääneen luutnantti Andrei Nitshikovin muistiinpanot, jotka oli jätetty pois teoksen alkuperäisestä painoksesta niiden ulkopoliittisen arkaluonteisuuden vuoksi.
Tulijäkälät

| Tulijäkälät |
| --- | --- |
 Fulgensia fulgens
Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Keltajäkälät Teloschistales
Heimo::  Teloschistaceae
Suku::  Tulijäkälät Fulgensia  Massal. and De Not. 
Katso myös
   Tulijäkälät Wikispeciesissä   Tulijäkälät Commonsissa 
Infobox OKNimi-testi OK: 
Tulijäkälät (Fulgensia) on Teloschistaceae heimoon kuuluva jäkäläsuku. Väri on keltainen tai oranssi. Myös kotelomaljat ovat samanvärisiä. Sekovarren sisällä on harvoin kuromapullojaselvennä. Kuromat ovat lyhyitä ja muodoltaan liereitä. Tulijäkälät kasvavat joko maassa tai sammalten päällä. Yksi sukuun kuuluva laji on tulijäkälä (Fulgensia bracteata).
Tuhkakaupunki

| Tuhkakaupunki> City of Ashes |
| --- | --- |

Alkuperäisteos
Kirjailija:  Cassandra Clare
Kieli:  Suomi
Genre:  Fantasia
Kustantaja:  Walker Books (USA)
Julkaistu:  2008
Ulkoasu:  sidottu
Suomennos
Suomentaja:  Terhi Leskinen
Kustantaja:  Otava
Julkaistu:  27. syyskuuta 2010
Ulkoasu:  sidottu
Sivumäärä:  399
ISBN:  9789511232216
Sarja: Varjojen kaupungit
Edeltävä:  Luukaupunki
Seuraava:  Lasikaupunki
Löydä lisää kirjojaKirjallisuuden teemasivulta
Tuhkakaupunki (engl. City of Ashes) on toinen osa kuusiosaisesta kirjasarjasta Varjojen kaupungit, jonka on kirjoittanut Cassandra Clare. Kirja julkaistiin englanniksi vuonna 2008 ja se suomennettiin vuonna 2010.
Tuhkakaupunki kertoo, mitä Clarylle ja Jacelle tapahtuu Luukaupungin tapahtumien jälkeen.
Arvostelut

Duluth News Tribune -lehden Ashley Johnholtz kehui Tuhkakaupunkia ja kehui kirjaa "mukaansatempaavaksi". Kirkus Reviewsin Cassandra Clare piti kirjasta, mutta varoitti, että "insestiset sävyt saattavat olla joillekin liian häiritseviä". Common Sense Median Matt Berman antoi kirjalle neljä tähteä ja kutsui sitä "mukaansatempaavaksi", mutta varoitti samalla vanhempia väkivallasta ja mahdollisesta insestistä. Seventeen Magazine -lehti antoi positiivisen arvion, jonka mukaan kirja oli "älykäs, hauska ja romanttinen".
Tuhkaan piirretty maa

| Tuhkaan piirretty maa |
| --- | --- |

Kirjailija:  Petra Rautiainen
Kieli:  suomi
Genre:  kaunokirjallisuus, historiallinen romaani
Kustantaja:  Otava
Julkaistu:  2020
Sivumäärä:  298
ISBN:  978-951-1-35037-8
Löydä lisää kirjojaKirjallisuuden teemasivulta
Tuhkaan piirretty maa on Petra Rautiaisen esikoisteos joka oli ehdolla Helsingin Sanomien kirjallisuuspalkinnon saajaksi vuonna 2020, myöhemmin samana vuonna hän voitti teoksellaan Savonia-kirjallisuuspalkinnon. Kirjan oikeudet myytiin, jo ennen sen ilmestymistä 12. elokuuta 2020, Hollantiin, Italiaan, Saksaan, Britanniaan ja Australiaan.
Kirjan tapahtumat alkavat kun Olavi Heiskanen, toinen päähenkilöistä, saapuu saksalaisten Inarissa pitämälle vankileirille töihin vuonna 1944. Leirillä vankeja jaetaan rodun mukaan. Rauhan tultua toimittaja Inkeri Lindqvist saapuu vuonna 1947 tekemään juttusarjaa sodan jälkeisen Lapin jälleenrakennuksesta ja yrittää samalla saada selville mitä on tapahtunut hänen sodan aikana kadonneelle miehellensä mistä kirjan juoni alkaa etenemään.
Tuhkaan piirretty maa -kirjan tapahtumat sijoittuvat Suomen Lappiin sodan ajalle ja käsittelevät Suomen historiaa, muun muassa saksalaisten vankileirejä, suomalaisten natsisympatioita ja Lapin jälleenrakentamista sodan jälkeen. Kirja perustuu löyhästi Rautiaisen isoisän elämään. Hän ei kuitenkaan tiennyt isoisänsä sodanaikaisesta ja sen jälkeisestä elämästä paljonkaan, vain sen että hän oli paennut sodan jälkeen poliiseja ja muuttanut Ruotsiin, eli suurin osa kirjasta on fiktiota. Rautiainen oli kirjoittanut isoisälleen kirjeen ja puhunut puhelimessa, mutta hän kuoli ennen kun he ehtivät tavata.
Aiheesta muualla

Hietasaari, Marita: Petra Rautiainen: Tuhkaan piirretty maa Kirjallisuutta ja tutkimusta -blogi.  1.11.2020. Viitattu 12.12.2020.
Petra Rautiainen: Tuhkaan piirretty maa Kirjaluotsi.fi. Viitattu 12.12.2020.
Toveri (nuorisolehti)

| Toveri |
| --- | --- |

Kustantaja:  Nuorisojulkaisujen tuki
Julkaisija:  SDNL:n oppositio
ISSN:  ISSN 0359-2448
Perustettu:  1971
Lakkautettu:  1981
Sitoutuneisuus:  SKP:n oppositio
Kotimaa:  Suomi
Kieli:  suomi
Toveri (1971–1981) oli taistolaisen nuorisoliikkeen lehti. Toveria julkaisivat Suomen demokraattisen nuorisoliiton (SDNL) järjestöt, jotka kannattivat Suomen kommunistisen puolueen (SKP) oppositiota. Lehden kustantaja oli Nuorisojulkaisujen tuki -yhdistys.
1970-luvun loppupuolella Toverin levikki oli noin 25 000–30 000.
Päätoimittajat

Pekka Tapola
The Resident

| The Resident |
| --- | --- |
 Elokuvajuliste
Ohjaaja:  Antti J. Jokinen
Käsikirjoittaja:  Antti J. Jokinen Robert Orr Erin Cressida Wilson
Tuottaja:  Simon Oakes Cary Brokaw Guy East Nigel Sinclair
Säveltäjä:  John Ottman
Kuvaaja:  Guillermo Navarro
Leikkaaja:  Bob Murawski Stuart Levy
Pukusuunnittelija:  Ann Roth
Pääosat:  Hilary Swank Jeffrey Dean Morgan Christopher Lee
Valmistustiedot
Valmistusmaa:   Iso-Britannia  Yhdysvallat
Tuotantoyhtiö:  Hammer Film Productions
Levittäjä:  Paramount Pictures Netflix Hulu
Ensi-ilta:  29. maaliskuuta 2011
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Resident on vuonna 2011 ilmestynyt kauhuelokuva, jonka on ohjannut Antti J. Jokinen ja jonka pääosassa näyttelevät Hilary Swank, Jeffrey Dean Morgan ja Christopher Lee.
Tuotanto

Hilary Swank otti itse yhteyttä tekijöihin etsiskeltyään produktioksi pienimuotoista psykologista ja eroottista trilleriä. Ohjaaja Jokinen kertoo joutuneensa "hieman suostuttelemaan" Christopher Leeta independent-tyyppisen tuotantoon, jossa useimmat joutuivat tinkimään palkastaan.
Elokuva kuvattiin New Yorkin kaupungissa sekä New Mexicon osavaltiossa Yhdysvalloissa toukokuun ja heinäkuun välillä vuonna 2009.
Juoni

Elokuvassa aviomiehestään eronnut tohtori Juliet (Swank) on aloittamassa uutta elämäänsä Brooklynissä upeassa talossa. Talossa alkaa kuitenkin tapahtua outoja ja hän alkaa uskoa, ettei ole talossa yksin.
Näyttelijät

| 0 | 1 | 2 |
| --- | --- | --- |
|  Hilary Swank  | … |  tohtori Juliet Devereau   |
|  Jeffrey Dean Morgan  | … |  Max   |
|  Christopher Lee  | … |  August   |
|  Lee Pace  | … |  Jack   |
|  Aunjanue Ellis  | … |  Sydney    |
|  Deborah Martinez  | … |  Mrs. Portes   |
|  Mark Morocco  | … |  ER Surgeon   |
Julkaisu

Elokuva julkaistiin Yhdysvalloissa  suoraan DVD:lle 29. maaliskuuta. Se julkaistiin kuitenkin joissain maissa elokuvateattereissa, kuten Isossa-Britanniassa 11. maaliskuuta 2011, Alankomaissa 7. huhtikuuta 2011 ja Suomessa 26. kesäkuuta 2011.
Aiheesta muualla

Elokuvan kotisivut (Arkistoitu – Internet Archive) (englanniksi)
The Resident Rotten Tomatoesissa. (englanniksi)
Tulivuori (täsmennyssivu)

Tulivuori voi viitata seuraaviin asioihin:
tulivuori, paikka, josta maapallon sisuksen sulat ja kaasumaiset ainekset purkautuvat maan pinnalle tai siitä syntynyt vuori
Tulivuori (Volcano), William K. Howardin ohjaama yhdysvaltalainen elokuva vuodelta 1926
Tulivuori (Volcano), Mick Jacksonin ohjaama yhdysvaltalainen elokuva vuodelta 1997
Tulivuori, Reijo Mäen Vares-dekkari vuodelta 2015
Tulivuori, South Park -televisiosarjan jakso ensimmäiseltä tuotantokaudelta
Tulivuorirock,  suomalainen musiikkifestivaali, joka järjestetään Lappajärvellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”tulivuori”, voi hakea sivunnimihaulla, laajalla sivunnimihaulla tai tekstihaulla.
Tulihiippo

| Tulihiippo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Mycenaceae
Suku::  Hiipot Mycena
Laji::  acicula
Kaksiosainen nimi
 Mycena acicula  (Schaeff.) P. Kumm. 
Katso myös
   Tulihiippo Commonsissa 
Infobox OKNimi-testi OK: 
Tulihiippo (Mycena acicula) on kellomainen tai kupera kirkkaanoranssi tai oranssinpunainen hiippolaji. Sen heltat ovat keltaiset. Sienen jalka on sitruunankeltainen ja tyvestä valkoinen. Sieni kasvaa kaadetuiden lehtipuiden rungoilla lehdoissa. Se on melko harvinainen Suomessa, vaikka voi kesäsateiden jälkeen esiintyä runsaina kasvustoina.
The Name Is Love

| The Name Is Love Bobby Vinton |
| --- | --- | --- |

Studioalbumin tiedot
 Julkaistu: 1977
 Formaatti: LP
 Tuottaja(t): Bob Morgan
 Tyylilaji: pop
 Levy-yhtiö: ABC
Bobby Vintonin muut julkaisut
| Party Music – 20 Hits 1976 | The Name Is Love 1977 | Bobby Vinton 1978 |
The Name Is Love on Bobby Vintonin vuonna 1977 ilmestynyt kolmaskymmenes studioalbumi. Albumilla on coverversiot kappaleista ”Hold Me, Thrill Me, Kiss Me” ja ”Only Love Can Break a Heart”.
Kappaleet > A-puoli

Love Makes Everything Better – 2.40 (säv. Bobby Vinton)
I Remember Loving You – 3.24 (säv. Vinton)
Hold Me, Thrill Me, Kiss Me – 2.47 (säv. Harry Noble)
Her Name Is Love – 2.26 (säv. Gary Knight, Gene Allan, Vinton)
Only Love Can Break a Heart – 2.57 (säv. Burt Bacharach, Hal David)
You Are Love – 2.27 (säv. Vinton)
Kappaleet > B-puoli

All My Todays – 3.06 (säv. Vinton)
Once More With Feeling – 2.57 (säv. Vinton)
Baby, When It Comes to Loving You – 2.23 (säv. D. "Scotty" Reed)
Ain't That Lovin' You – 3.13 (säv. Vinton)
Where Were You All of My Life – 2.50 (säv. Vinton, Allan)
Tuotanto

The Nashville Edition ja Janie Fricke – taustalaulu
Bob Morgan – tuottaja
Lou Bradley – äänittäjä
Ken Laxton – äänittäjä
Ron Reynolds – äänittäjä
Armin Steiner – äänittäjä
Eddy Sanderson – kansikuva
Lloyd Morales – takakannen kuva
Listat

Albumit – Billboard (North America)
| Vuosi | Chart | Sijoitus |
| --- | --- | --- |
| 1977 | The Billboard 200 | 183 |

Singlet – Billboard (North America)
| Vuosi | Single | Lista | Sijoitus |
| --- | --- | --- | --- |
| 1977 | ”Only Love Can Break a Heart” | The Billboard Hot 100 | 99 |
| 1983 | ”You Are Love” | Country Singles | 87 |
Aiheesta muualla

The Name Is Love discogs.com -sivustolla (englanniksi)
Torsten Stjernschantz

Torsten Stjernschantz (21. tammikuuta 1882 Helsinki – 27. heinäkuuta 1953) oli suomalainen Ateneumin taidekokoelmien intendentti vuosina 1919–1952 ja Sinebrychoffin taidekokoelmien intendentti vuosina 1924–1952.
Stjernschantzin vanhemmat olivat liikennejohtaja Johan Wilhelm Stjernschantz ja tämän toinen puoliso Alma Charlotta Sirén. Hän pääsi ylioppilaaksi vuonna 1900 (Nya svenska samskolan i Helsingfors) ja valmistui filosofian kandidaatiksi 1906 sekä lisensiaatiksi ja tohtoriksi 1916.
Stjernschantz oli Helsingin yliopiston kirjaston ylimääräisenä amanuenssina 1903–1916, Taideyhdistyksen ja
Taideteollisen yhdistyksen koulun taidehistorian opettajana 1910–1916 sekä venäläisen antiikin ja taiteen maahantuontia, kauppaa ja restaurointia harjoittaneen Antica Oy:n johtajana 1916–1919, Hän toimi Ateneumin taidekokoelmien intendenttinä vuodesta 1919 alkaen ja Sinebrychoffin kokoelmien intendenttinä vuodesta 1921. oli Taiteilijaseuran sihteerinä 1910-1913, Taideyhdistyksen johtokunnan jäsenenä 1911–1913 ja 1919–1922 sekä Antellin valtuuskunnan sihteerinä vuodesta 1924. Hän oli myös useiden taidenäyttelyiden komissaarina Helsingissä ja ulkomailla.
Stjernschantz oli naimisissa 1910–1914 Elsa Anna Rosina Zilliacuksen kanssa (liitto päättyi avioeroon) ja vuodesta  1915 virolaisen Irma Helena Graebnerin kanssa. Hänen sisarensa oli taidemaalari Beda Stjernschantz.
Teoksia

Finsk konst i Ateneums samlingar ; med text af Torsten Stjernschantz. Yrjö Weilin, Helsingfors 1906-1908, suomeksi nmellä Suomen taidetta Ateneumin kokoelmissa. Yrjö Weilin, Helsinki 1908
Föreningen Konstverk till skolan : en redogörelse. Helsingfors 1907
Alexander Lauréus : en konsthistorisk studie, väitöskirja. Bidrag till kännedom av Finlands natur och folk, Häft 75, 2. Finska Vetenskapssocieteten, Helsingfors 1914
Konstsamlingarna i Ateneum : katalog 1930 ; uppgjord av Torsten Stjernschantz. Borgå 1930
Paul och Fanny Sinebrychoffs konstsamlingar : katalog 1936 ; uppgjord av Torsten Stjernschantz. Sinebrychoffin taidemuseo, Helsingfors 1936
Konstsamlingarna i Ateneum : katalog 1930 ; uppgjord av Torsten Stjernschantz. Ateneum, Helsingfors 1938
Toimitustöitä

J. J. Tikkanen : Ateneumin taidekokoelmien luettelo ; uuden painoksen toim. Torsten Stjernschantz. Helsinki 1920
Troijan Helena

Troijan Helena voi tarkoittaa ainakin seuraavia:
Troijan Helena, antiikin Kreikan mytologian hahmo
Troijan Helena (Helen of Troy), Robert Wisen ohjaama elokuva vuodelta 1956
Troijan Helena (Helen of Troy), television minisarja vuodelta 2003.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Troijan Helena”, voi hakea sivunnimihaulla, laajalla sivunnimihaulla tai tekstihaulla.